
Labková patrola: Dinosaurí film 
(Paw Patrol: The Dino Movie) 
Premiéra: 6. 8. 2026
UIP – Paramount, USA, 2026 
Réžia: Cal Brunker 
Scenár: Cal Brunker, Bob Barlen, Keith Chapman
Hudba: Pinar Toprak
Hrajú (v slovenskom znení) : Vanda Ružičková, Roman Ferienčík, Frencién Bauer, Zuzana Kyzeková, Zuzana Porubjaková, Zuzana Porubjaková, Jakub Ružička, Dárius Koči, Juraj Predmerský, Dominika Havranová, Marek Suchitry, Kamil Kollárik, Natália Kóšová, Dušan Szabo, Barbora Chlebcová,Peter Krajčovič, Ján Tréger.

Najznámejší psí záchranári z Labkovej patroly sa vracajú s ďalším veľkým dobrodružstvom. Čaká ich výprava na zabudnutý exotický ostrov, na ktorom doteraz žijú dinosaury. A tie z nečakaných návštev nie sú práve nadšené
Labková patrola je bezpochyby jedným z najväčších fenoménov súčasnosti. Psích záchranárov, ktorí vedia lietať na lietadlom (kríženka Skye), hasiť požiare (dalmatín Marshall), dohliadať na poriadok (nemecký ovčiak Chase) a robiť množstvo ďalších užitočných vecí (ostatní štvornohí chlpáči), milujú deti po celom svete. Rovnomenný televízny seriál láme rekordy v sledovanosti, rovnako sa darí predaju hračiek a podobne úspešné boli aj ich dve filmové dobrodružstvá.

A teraz je tu nový film a spolu s ním aj výprava Labkovej patroly na tajuplný ostrov mimo civilizácie, na ktorom doteraz žijú dinosaury. O tomto kolosálnom objave sa, bohužiaľ, dozvie aj starosta Humdinger, najväčší nepriateľ psích záchranárov, ktorý navyše zistí, že sa na ostrove nachádza aj obrie nálezisko diamantov. Tie sú pre neho oveľa zaujímavejšie ako prerastené jaštery. Rozhodne sa ich vyťažiť s pomocou dynamitu, aby to šlo rýchlejšie, no nevšimne si, že sa kúsok od diamantovej bane nachádza spiaca sopka, ktorú pár výbuchov s istotou prebudí. V tej chvíli prichádza na rad Labková patrola a jej záchranná operácia, ktorej cieľom bude dostať všetky dinosaury do bezpečia. Bude to dobrodružné, bude to napínavé, bude to Váuúúú!
Prístupnosť : 
bez obmedzenia
Žáner:
animovaná komédia
Verzia: 
slovenský dabing
Minutáž:
88 min
Formát:
2D DCP, zvuk 5.1 

